**A Vredestein Ultrac nyári gumiabroncsait választotta a BMW Csoport vadonatúj kompakt SUV-jához, az X1 modellhez**

**2023. február 27.**: Az Apollo Tyres Vredestein Ultrac nyári gumiabroncsait választotta a BMW Csoport a vadonatúj BMW X1 szabadidőautójának alapfelszereléseként (OE).

A BMW Csoport által kiválasztott, az Apollo Tyres magyarországi, gyöngyöshalászi üzemében készülő Vredestein gumiabroncsokat 205/65 R17 100Y XL méretben szállítják majd az autógyárnak, és minden gumiabroncs oldalfalán egy csillag szimbólum lesz majd látható, mely jelzi, hogy kimondottan a BMW Csoport számára készültek. A gumiabroncsokat közvetlenül a BMW Regensburgban található németországi gyártóüzemébe szállítják.

Az X1 modell számára történő eredeti felszerelések szállításáról szóló új megállapodás azon a szerződésen alapul, amelyet akkor kötött a két vállalat, amikor a BMW Csoport a Vredestein Ultrac gumiabroncsait választotta a legújabb 2-es sorozatú BMW Active Tourer alapfelszereléseként.

Az Apollo Tyres a BMW Csoporttal szorosan együttműködve fejlesztette ki a díjnyertes Ultrac abroncs egyedi változatát, amely kiegészíti az X1 pontos és dinamikus irányíthatóságát, miközben az alacsony szintű gördülési ellenállásnak köszönhetően maximalizálja az üzemanyag-hatékonyságot.

Az Apollo Tyres és a BMW Csoport a cseregumipiacon, illetve a BMW márkakereskedésekben is elérhetővé teszi az Ultrac gumiabroncsokat a BMW X1 modellel rendelkező ügyfelek hosszú távú támogatása érdekében.

„A termékminőség, a műszaki együttműködés és a folyamatos ellátás biztosítása az ilyen jellegű OE-megállapodás elengedhetetlen részét képezik.” – mondta Benoit Rivallant, az Apollo Tyres elnök-vezérigazgatója. „Kiváló képességgel rendelkező európai K+F csapatunk segítségével egyre több új OE-megállapodást sikerül kötnünk, amivel megmutathatjuk, hogyan fejleszthetők tovább a Vredestein termékek prémium minőségű jellemzői speciális alkalmazási célokra.”

„Többek között azért vagyunk nagyon büszkék rá, hogy a második OE-megállapodást is megkötöttük a BMW Csoporttal, mert ez is azt bizonyítja, hogy azok a márkák, amelyek számára egyaránt fontos az élvezetes vezetési élmény és a nagyfokú hatékonyság, a Vredestein termékeit választják.”

**Az Ultrac díjnyertes teljesítménye**

Az Ultrac gumiabroncsok legújabb kínálatának tagjai elődeikhez képest 15%-kal jobb kezelhetőséget biztosítanak száraz és nedves útfelületeken. Ez a szögletesebb futófelületet biztosító továbbfejlesztett abroncsüregnek, a merevebb futófelület-mintázatnak és központi bordának, valamint az oldalirányú barázdáknak köszönhető, amelyek együttese **javítja a kormányzási reakciót és precizitást, ami biztonságos és dinamikus vezetési élményt tesz lehetővé. Emellett az új abroncsok 5%-kal jobb mutatókkal rendelkeznek a gördülési ellenállás terén, ami javítja az üzemanyag-hatékonyságot és csökkenti a CO2-kibocsátást**.

Elődjéhez képest az Ultrac 50%-kal több egyedi, tapadásjavító szilika- és gyantakeveréket tartalmaz, ami 10%-kal javítja a fékezési teljesítményt, mind száraz, mind nedves felületeken. Az ütéselnyelési és zajcsökkentési teljesítmény szintén javult a csökkentett csúcsmagasságnak, az optimalizált oldalfal-felépítésnek és a megnövelt rugalmas zónának köszönhetően. Mindemellett a gumiabroncsok profilblokk-elosztását a különböző gumiabroncs-átmérőkhöz optimalizálta a vállalat az akusztikus kényelem növelése érdekében.

További információkért látogasson el a következő oldalra: [www.vredestein.hu](http://www.vredestein.hu)

***[VÉGE]***

**További részletek:**

CONSTANS PR, Katalin Dobos

email: [apollotyres@constanspr.com](mailto:apollotyres@constanspr.com)

tel: 06302424073

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.